cyanic-selkie/wikianc huggingface dataset:
มุมมองทางการเมืองของโนม ชอมสกี
สำนักพิมพ์กับศาลตุรกี
เพราะการขอร้องของนักปฏิบัติการชาวตุรกี ชอมสกีได้ร้องให้ศาลตุรกีกำหนดเขาเป็นจำเลยร่วม แล้วให้การในศาลที่กรุงอิสตันบูลในปี 2545 ศาลต่อมาจึงยกฟ้องผู้พิมพ์หนังสือ หลังจากการพิจารณาคดี บริษัท BBC รายงานคำพูดของผู้พิมพ์หนังสือว่า "ถ้าชอมสกีไม่ได้อยู่ที่นั่น เราคงจะหวังการตัดสินเช่นนี้ไม่ได้"
ในขณะที่ชอมสกีอยู่ในตุรกีเพื่อการพิจารณาคดี เขาได้เดินทางไปที่เมือง Diyarbakır ทางทิศใต้ ซึ่งเป็นเมืองหลวงโดยปริยายของชนชาวเคิร์ดในตุรกี ที่เขาได้ให้ปาฐกถาที่สร้างความขัดแย้ง คือกระตุ้นให้ชาวเคิร์ดก่อตั้งชุมชนที่มีอิสรภาพในการปกครองตนเอง และเจ้าหน้าที่ตำรวจก็ได้อัดเสียงและคำแปลของปาฐกถาส่งให้ศาลตุรกีเพื่อการสอบสวนภายในอีกไม่กี่วันต่อมา
ในเดือนมิถุนายน 2549 ผู้พิมพ์หนังสือ Tas ก็ถูกดำเนินคดีอีก พร้อมกับบรรณาธิการสองคนและผู้แปลอีกคนหนึ่ง เพราะพิมพ์หนังสือของชอมสกีแปลเป็นภาษาตุรกี คือ การผลิตความยินยอม (Manufacturing Consent) จำเลยถูกฟ้องโดยใช้มาตรา 216 และ 301 ของประมวลกฎหมายอาญาตุรกี ในฐาน "สร้างความอัปยศต่อความเป็นคนตุรกี ต่อสาธารณรัฐ และต่อรัฐสภา ต่อหน้าธารกำนัญ" และ "ยั่วยุให้เกิดความเกลียดชังและความเป็นศัตรูในหมู่ชน" ศาลไม่อนุญาตให้ผู้เขียนให้การในนามของจำเลย ในเดือนธันวาคมปีเดียวกัน ศาลก็ได้ยกฟ้องจำเลยทั้งสี่ ผู้พิมพ์หนังสือก็ยังมีคดีอีกหลายเรื่องเนื่องจากการพิมพ์หนังสืออื่น ๆ
ในปี 2546 ในนิตยสาร New Humanist ชอมสกีได้เขียนเกี่ยวกับการปราบปรามเสรีภาพทางการพูดในตุรกีและ "ความกล้าหาญและการอุทิศตนของนักศิลป์ นักเขียน นักวิชาการ นักข่าว ผู้จัดพิมพ์หนังสือ และบุคคลอื่น ๆ ในแนวหน้า ผู้ดำเนินการดิ้นรนต่อสู้วันต่อวันเพื่อเสรีภาพทางการพูดและสิทธิมนุษยชน โดยไม่ใช่เพียงแค่ด้วยคำพูดแต่ด้วยปฏิบัติการขัดขืนกฎหมายที่ไม่ชอบธรรมเป็นประจำ และบางคนต้องใช้ชีวิตเป็นเวลาไม่ใช่น้อยในคุกตุรกี เพราะความยืนกรานของพวกเขาที่จะบันทึกประวัติความจริงของประชาชนชาวเคิร์ดที่ถูกกดขี่อย่างทารุณ"
การไม่ได้ความสำคัญจากสื่อกระแสหลัก
ชอมสกีปรากฏตัวน้อยมากในสื่อข่าวยอดนิยมในสหรัฐ เช่น สำนักข่าวซีเอ็นเอ็น, นิตยสารไทม์, นิตยสาร Foreign Policy และอื่น ๆ แต่ว่า เล็กเช่อร์ที่อัดไว้ของเขามักจะเล่นเป็นปกติที่สถานีวิทยุสาธารณะแห่งชาติ (NPR) ในสหรัฐอเมริกา ที่รับออกอากาศเล็กเช่อร์แบบหัวก้าวหน้า ผู้ค้านชอมสกีอ้างว่า การรายงานข่าวของสื่อกระแสหลักเพียงพอ (ในประเด็นนั้น ๆ) แล้ว และเป็นเรื่องไม่แปลกเมื่อพิจารณาว่า นักวิชาการโดยทั่วไปบ่อยครั้งไม่ได้รับความสำคัญจากสื่ออเมริกัน
ส่วนนักข่าวทีวีของซีเอ็นเอ็นคนหนึ่ง (เจ็ฟฟ์ กรีนฟีลด์) เมื่อถามว่าทำไมชอมสกีจึงไม่เคยออกโชว์กับเขา เขาก็อ้างว่า ชอมสกีอาจ "เป็นปัญญาชนชั้นนำคนหนึ่งที่ไม่สามารถพูดออกโทรทัศน์ […] (คือ) ถ้าคุณมีโชว์ยาวแค่ 22 นาที แต่ว่าคน ๆ นั้นต้องใช้เวลา 5 นาทีเพื่ออุ่นเครื่อง […] เราก็จะใช้เขาไม่ได้" กรีนฟิลด์ได้อธิบายถึงความจำเป็นต้องสามารถกล่าวเรื่องในช่วงระหว่างการโฆษณา ซึ่งสำหรับสื่อ นี่เป็นข้อกำหนดความสั้นกระชับของเรื่อง ส่วนชอมสกีได้อธิบายรายละเอียดในเรื่องนี้ โดยกล่าวว่า "ความงดงามของความสั้นกระชับก็คือคุณสามารถเพียงแต่กล่าวซ้ำความคิดในกรอบ (คือ) ถ้าคุณกล่าวซ้ำความคิดในกรอบ คุณไม่ต้องมีหลักฐานอะไร เช่น การกล่าวว่าอุซามะฮ์ บิน ลาดิน เป็นคนไม่ดี ไม่ต้องใช้หลักฐานอะไร แต่ถ้าคุณกล่าวอะไรที่เป็นจริง แต่ไม่ใช่ความจริงในกรอบ เช่น สหรัฐอเมริกาได้โจมตีเวียดนามใต้ ผู้ฟังโดยชอบธรรมก็จะต้องการหลักฐาน และเป็นหลักฐานจำนวนมาก ซึ่งพวกเขาควรต้องการ รูปแบบของโชว์ไม่ยอมให้แสดงหลักฐานเช่นนี้ ซึ่งเป็นเหตุที่ความสั้นกระชับเป็นเรื่องคอขาดบาดตาย"
เขากล่าวต่อไปว่า ถ้าสื่อจะเป็นนักโฆษณาชวนเชื่อที่ดีกว่า ก็ควรเชิญคนที่มีความคิดต่างจากสื่อให้พูดบ่อยขึ้น เพราะว่า เวลาที่จำกัดจะหยุดพวกเขาไม่ให้สามารถอธิบายความเห็นสุดโต่งได้อย่างสมควร และพวกเขา "ก็จะฟังดูเหมือนมาจากดาวเนปจูน" เพราะเหตุนี้ ชอมสกีจึงปฏิเสธไม่รับออกทีวีโดยมาก โดยชอบใจสื่อการเขียนมากกว่า
ตั้งแต่หนังสือ 9-11 ของเขาได้กลายเป็นหนังสือขายดีที่สุดเล่มหนึ่งหลังจากเหตุการณ์วินาศกรรม 11 กันยายน พ.ศ. 2544 ชอมสกีก็ได้ความสนใจเพิ่มขึ้นจากสื่อกระแสหลักอเมริกัน ยกตัวอย่างเช่น หนังสือพิมพ์เดอะนิวยอร์กไทมส์ได้พิมพ์บทความหนึ่งในเดือนพฤษภาคม 2545 ถึงความนิยมของ 9-11 ในเดือนมกราคม 2547 นิตยสารไทม์ได้พิมพ์บทความปริทัศน์ที่ตำหนิหนังสือ ความเป็นเจ้าโลกหรือความอยู่รอด (Hegemony or Survival) ของชอมสกีอย่างรุนแรง และในเดือนกุมภาพันธ์ติดต่อกัน ไทม์ก็ได้พิมพ์ความเห็นของชอมสกีเอง ซึ่งตำหนิกำแพงกั้นเวสต์แบงก์ของอิสราเอลเพราะยึดใช้พื้นที่ของปาเลสไตน์
ทฤษฎีสมคบคิด 9/11
อีกประการหนึ่ง ชอมสกีได้กล่าวว่า เขาจะไม่แปลกใจเลยถ้าสถาบันของรัฐบาลเป็นผู้เติมเชื้อเพลิงให้กับทฤษฎีสมคบคิด เพื่อเบนความสนใจของประชาชนไปจากเรื่องที่เร่งรัดมากกว่า "บุคคล (ผู้เชื่อทฤษฎีสมคบคิด) ถามอยู่เสมอ ๆ ว่า 'ฉันสามารถทำอะไรได้' แล้วก็จะบอกว่า นี่เป็นสิ่งที่ฉันทำได้ ฉันสามารถเป็นวิศวกรโยธาทรงคุณสมบัติภายในหนึ่ง ชม. แล้วพิสูจน์ว่าบุชได้ระเบิดเวิลด์เทรดเซ็นเตอร์ ผมเกือบจะมั่นใจเลยว่า ในกรุงวอชิงตัน พวกเขาต้องกำลังปรบมือกัน เมื่อไม่กี่ปีก่อน ผมพบโดยบังเอิญเอกสารของเพนตากอนเกี่ยวกับขั้นตอนการนำข้อมูลออกจากการจัดว่าเป็นความลับ ในบรรดาเรื่องต่าง ๆ มีข้อเสนอว่าให้รัฐบาลนำข้อมูลออกจากการจัดเป็นความลับเป็นระยะ ๆ ในเรื่องการลอบสังหารจอห์น เอฟ. เคนเนดี ให้คนพยายามสืบรอยว่า เคนเนดีถูกสังหารโดยพวกมาเฟียหรือไม่ เพื่อให้นักปฏิบัติการค้นหาอะไรอย่างไม่มีทางสำเร็จ แทนที่จะติดตามปัญหาจริง ๆ หรือพยายามรวบรวมสมัครพรรคพวก ผมจะไม่รู้สึกช็อคเลยถ้า 30 ปีต่อไปจากนี้ เราจะพบบันทึกที่นำออกจากการจัดเป็นความลับว่า ทฤษฎีสมคบคิด 9/11 เป็นอะไรที่คอยเติมเชื้อเพลิงโดยรัฐบาล (ของบุช)"
ผู้สนใจทั่วโลก
แม้สื่อกระแสหลักในสหรัฐจะไม่ให้ความสำคัญ ชอมสกีก็ยังเป็นคนมีชื่อเสียงมากที่สุดคนหนึ่งในโลกในการเมืองฝ่ายซ้าย โดยเฉพาะในบรรดานักวิชาการและนักศึกษามหาวิทยาลัย และบ่อยครั้งเดินทางไปทั่วสหรัฐ ยุโรป และประเทศโลกที่สาม เขามีคนติดตามสนับสนุนเป็นจำนวนมากทั่วโลก มีตารางการพูดที่แน่นขนัด และสามารถดึงผู้ฟังเป็นจำนวนมากทุกแห่งที่ไป มีการจองตัวล่วงหน้าบ่อยครั้งถึง 2 ปี
เขาเป็นผู้ให้ปาฐกถาหลักคนหนึ่งที่ประชาคมสังคมโลก (World Social Forum) ปี 2545 เขามักจะให้สัมภาษณ์เป็นช่วงยาวในสื่อทางเลือก หนังสือหลายเล่มของเขามียอดขายดีที่สุด รวมทั้ง 9-11 ภาพยนตร์ การผลิตความยินยอม (Manufacturing Consent) ปี 2535 ได้เผยแพร่ในเขตวิทยาลัยและสถานีพีบีเอ็สต่าง ๆ อย่างกว้างขวาง เป็นสารคดีที่มียอดขายสูงสุดในประวัติศาสตร์ภาพยนตร์สารคดีผลิตในแคนาดา
ความนิยมของเขาได้กลายมาเป็นปรากฏการณ์ทางสังคม โบโนของวงดนตรียูทูเรียกชอมสกีว่า "กบฏที่ไร้การหยุดพัก เอลวิสของนักวิชาการ" วงดนตรีเรจอะเกนสต์เดอะแมชชีนนำหนังสือของเขาออกทัวร์พร้อมกับวง วงเพิร์ลแจมกระจายเสียงจากสถานีวิทยุที่ไม่ได้รับใบอนุญาต และเปิดการพูดของชอมสกีประกอบกับดนตรีของตน วงอาร์.อี.เอ็ม.ได้ขอให้ชอมสกีออกทัวร์พร้อมกับวงโดยให้เปิดคอนเสิร์ตด้วยเล็กเช่อร์ (ซึ่งเขาปฏิเสธ) วงเรดิโอเฮดแนะนำผลงานของชอมสกีในเว็บไซต์ต่าง ๆ ของตน โดยมีนักร้องทอม ยอร์ก เป็นผู้ชื่นชอบเป็นพิเศษ เล็กเชอร์ของชอมสกีมักจะรวมเป็นแทร็กพิเศษของวงดนตรีต่าง ๆ รวมทั้ง Chumbawamba
นักปฏิบัติการต่อต้านโลกาภิวัตน์และต่อต้านสงครามมองชอมสกีว่าเป็นแรงดลใจ ชอมสกีมีผู้อ่านจำนวนมากนอกสหรัฐอเมริกา หนังสือ 9-11 ได้จัดพิมพ์ในประเทศ 26 ประเทศ แปลเป็นภาษา 23 ภาษา เป็นหนังสือที่มียอดขายสูงสุดในประเทศอย่างน้อย 5 ประเทศ รวมทั้งแคนาดาและญี่ปุ่น ทัศนคติของชอมสกีมักจะเผยแพร่ตามเครือข่ายสื่อสาธารณะทั่วโลก เทียบได้อย่างโดดเด่นกับการไม่ค่อยเผยแพร่ในสื่อสหรัฐ ยกตัวอย่างเช่น ในสหราชอาณาจักร เขาจะปรากฏตัวเป็นครั้งคราวตามสถานี BBC
ประธานาธิบดีของเวเนซุเอลา อูโก ชาเบซ ปรากฏเป็นผู้ชื่นชอบหนังสือของชอมสกี เขาได้ชูหนังสือ ความเป็นเจ้าโลกหรือการอยู่รอด (Hegemony or Survival) ของชอมสกี เมื่อให้ปาฐกถาต่อหน้าสมัชชาใหญ่แห่งสหประชาชาติเมื่อเดือนกันยายน 2549
จังหวัดระนอง
ระนอง เป็นจังหวัดชายฝั่งทะเลตะวันตกของภาคใต้ มีพื้นที่ประมาณ 2,141,250 ไร่ มีพื้นที่ติดต่อทางตะวันออกติดต่อกับจังหวัดชุมพร ทางใต้ติดกับจังหวัดสุราษฎร์ธานีและจังหวัดพังงา ทางตะวันตกติดกับประเทศพม่าและทะเลอันดามัน มีลักษณะพื้นที่เรียวและแคบ มีความยาวถึง 200 กิโลเมตร และมีความแคบในบริเวณอำเภอกระบุรี เพียง 9 กิโลเมตร
ชื่อเรียก
ชื่อระนอง บ้างอธิบายหมายถึง "แร่เนืองนองคือท้องถิ่นมีแร่อุดมสมบูรณ์ จากแร่เนืองนอง" จึงกลายเสียงเป็นระนอง บ้างว่าอาจมาจากคนที่ชื่อ นายนอง เป็นผู้นำและเป็นหัวหน้าหมู่บ้านซึ่งต่อมาได้รับพระราชทานบรรดาศักดิ์เป็นหลวงระนอง
คำว่า "ระนอง" ยังมีเสียงใกล้เคียงภาษาอินโดนีเซียว่า "ระนาห์" (Ranah) หมายถึงทุ่งหญ้าหรือเทือกเขาที่ทอดยาว (Kamus Indonesia Inggris) ระนองอาจเป็นคำมลายู คือ "ระ" มาจากเสียงคำท้ายของกัวลา (Guala) แปลว่าปากน้ำ ส่วนคำว่า "นอง" หมายถึงชื่อของแม่น้ำนอง ซึ่งเป็นลำน้ำสายสั้น ๆ ไหลลงสู่ปากน้ำกระ ระนองจึงหมายถึงปากน้ำนองหรือปากแม่น้ำระนอง นอกจากนั้นยังสันนิษฐานว่าอาจเป็นคำยืมมาจากภาษาพม่าคำว่า "ระนัว" (Ranou) หมายถึงผู้ซึ่งอยู่ด้วยความหวัง
ประวัติ
เมืองระนองเคยเป็นชุมชนโบราณที่มีการติดต่อค้าขายกับอินเดียและจีน เป็นเส้นทางที่เดินลัดเทือกเขาตะนาวศรีจากต้นน้ำกระบุรีคือที่ปากจั่นไปยังต้นแม่น้ำชุมพร เป็นชุมชนโบราณอันดับสองรองจาก ชุมชนภูเขาทอง กำพวน กิ่งอำเภอสุขสำราญ ปรากฏคำว่า กระบุรี จารึกอยู่ที่ฐานพระพุทธรูปโบราณที่อำเภอไชยา และปรากฏหลักฐานบันทึกของจีนเรียกกระบุรี (อำเภอกระบุรีในปัจจุบัน) ว่าเกียโลหิ และครหิ (Ki - Lo - Hi - Karahi) จากหนังสือการค้าเมืองนานไฮ ระบุว่า เกียโลหิ ครหิ หรือกระบุรี เคยส่งทูตไปติดต่อค้าขายที่เมืองจีน เมื่อ พ.ศ. 1151 ในรัชสมัยสมเด็จพระบรมไตรโลกนาถกับสมเด็จพระรามาธิบดีที่ 2 ระหว่าง พ.ศ. 1991–2072 เมืองระนองมีลักษณะเป็นหัวเมืองขนาดเล็ก ขึ้นอยู่กับเมืองชุมพร ซึ่งเป็นหัวเมืองชั้นตรี นอกจากเมืองระนองแล้วยังมีเมืองตระ (อำเภอกระบุรี)
เมืองระนองมีชื่อปรากฏอยู่ในพงศาวดารกรุงรัตนโกสินทร์ ในรัชสมัยพระบาทสมเด็จพระพุทธยอดฟ้าจุฬาโลกมหาราชและพระบาทสมเด็จพระพุทธเลิศหล้านภาลัย ว่าเป็นเมืองที่พม่ายกทัพผ่านเข้ามาเพื่อไปตีเมืองชุมพร เมืองระนองมีพลเมืองอยู่น้อย มีราษฎรจากเมืองชุมพรและเมืองหลังสวน อพยพเข้ามาขุดแร่ดีบุกไปขายมาแต่โบราณ ทางราชการได้ผ่อนผันให้ราษฎรส่งส่วยดีบุกแทนการรับราชการ โดยให้มีเจ้าอากรภาษีรับผูกขาดอากรดีบุก มีอำนาจที่จะซื้อและเก็บส่วยดีบุกแก่ทางราชการ ผู้รวบรวมและจัดส่งส่วยอากรแร่ดีบุกให้ทางราชการนั้น ราษฎรชาวเมืองได้ยกย่องให้ "นายนอง" ซึ่งเป็นผู้นำที่ดีและเป็นหัวหน้าหมู่บ้าน นายนองมีความดีความชอบในภาระหน้าที่ดังกล่าว จึงได้รับพระราชทานบรรดาศักดิ์เป็น "หลวงระนอง" เจ้าเมืองคนแรก
ในปลายรัชสมัยพระบาทสมเด็จพระนั่งเกล้าเจ้าอยู่หัว เมื่อ พ.ศ. 2387 มีคนจีนชื่อ คอซูเจียง ซึ่งต่อมาได้เป็นพระยารัตนเศรษฐี (คอซูเจียง ณ ระนอง) ได้เดินทางมาตั้งภูมิลำเนาอยูที่เมืองตะกั่วป่า ได้ยื่นเรื่องขอประมูลอากรดีบุกแขวงเมืองตระและระนองได้ ต่อมาพระบาทสมเด็จพระจอมเกล้าเจ้าอยู่หัวโปรดเกล้าฯ ให้เป็นผู้สำเร็จราชการเมืองระนอง ในเวลาต่อมาโปรดเกล้าฯ ให้ยกเมืองระนองและเมืองตระ ขึ้นเป็นหัวเมืองจัตวา ขึ้นตรงต่อกรุงเทพและเลื่อนบรรดาศักดิ์พระรัตนเศรษฐี ขึ้นเป็น พระยารัตนเศรษฐี ผู้ว่าราชการเมืองระนอง เมื่อ พ.ศ. 2405 สมัยพระบาทสมเด็จพระจุลจอมเกล้าเจ้าอยู่หัว เมืองระนองได้โอนมาขึ้นกับมณฑลภูเก็ต
ภูมิประเทศ
สภาพภูมิประเทศของระนอง ประกอบด้วยภูเขาสูงในทางทิศตะวันออก และลาดลงสู่ทะเลอันดามันในทางทิศตะวันตก มีแม่น้ำและคลองสำคัญหลายสาย และมีภูเขาสูงสุดคือ ภูเขาพ่อตาโชงโดง
แม่น้ำลำคลองที่สำคัญมีดังนี้
ภูมิอากาศ
จังหวัดระนองได้ชื่อว่าเป็นเมือง "ฝนแปด แดดสี่" นั่นคือมีฝนตก 8 เดือน และฝนแล้งเพียง 4 เดือน นับว่าเป็นจังหวัดที่ฝนตกชุกมากที่สุดในประเทศไทย เนื่องจากอยู่ติดกับทะเลอันดามัน ได้รับอิทธิพลจากลมมรสุมตะวันตกเฉียงใต้อย่างมาก
หน่วยการปกครอง
การปกครองแบ่งออกเป็น 5 อำเภอ 30 ตำบล 167 หมู่บ้าน
วินรวีร์ ใหญ่เสมอ
วินรวีร์ ใหญ่เสมอ หรือชื่อเดิม ฌานิศ ใหญ่เสมอ (ชื่อเล่น ต๊ะ) เป็นนักร้อง นักแสดงชาวไทย เกิดเมื่อวันที่ 25 พฤศจิกายน พ.ศ. 2516 เป็นบุตรของนายอำนาจ ใหญ่เสมอ (เปลี่ยนชื่อเป็น ตะวัน ใหญ่เสมอ) กับนางดารา ใหญ่เสมอ (เสียชีวิตแล้ว)
ฟุตบอลโลก 2022 รอบคัดเลือก โซนคอนคาแคฟ – รอบที่ 2
การแข่งขันฟุตบอลโลก 2022 รอบคัดเลือก โซนคอนคาแคฟ – รอบที่ 2 เป็นการแข่งขันฟุตบอลในในส่วนอเมริกาเหนือ อเมริกากลาง และแคริบเบียน เพื่อคัดเลือกทีมฟุตบอลเข้าแข่งขันฟุตบอลโลก 2022 รอบคัดเลือก โซนคอนคาแคฟ – รอบที่ 3 สำหรับทีมชาติที่เป็นสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาเคฟ) ได้รับโควตาทั้งหมด 6 ทีม แข่งขันระหว่างวันที่ 12 - 15 มิถุนายน พ.ศ. 2564
วินรวีร์ ใหญ่เสมอ
ประวัติ
ก้าวเข้าสู่วงการตั้งแต่อายุ 17-18 ปี มีผลงานชิ้นแรกคือโฆษณาทางโทรทัศน์ของลูกอมคลอเร็ทส์ จากนั้นได้เป็นตัวประกอบในละครโทรทัศน์เรื่อง "ริษยา" ทางช่อง 7 ออกแค่ฉากแรกของเรื่อง
จากนั้นแสดงภาพยนตร์เรื่อง อนึ่ง คิดถึงพอสังเขป ทำให้เป็นที่รู้จักมากขึ้น แล้วจึงมีถ่ายแบบแฟชั่น จนมาโด่งดังกับการเป็นสมาชิกวงบอยแบนด์ 3 คนที่ชื่อวง บอยสเก๊าท์ กับค่ายอาร์เอส มีเพลงฮิตอย่าง ปอดปอด, ขอคืนฯลฯ หลังจากนั้นมีผลงานแสดงภาพยนตร์อีกหลายเรื่องอย่างเช่น เด็กระเบิดยืดแล้วยึด (2539), เด็กเสเพล (2539), 18 ฝนคนอันตราย (2540) เป็นต้น
ฟุตบอลโลก 2022 รอบคัดเลือก โซนคอนคาแคฟ – รอบที่ 2
รูปแบบ
มีทั้งหมด 6 ทีมที่ผ่านเข้ารอบจากรอบแรกและแข่งขันระบบเหย้าและเยือนสองนัดใน 3 คู่ ผู้ชนะทั้งสามทีมได้ผ่านเข้าสู่รอบที่สาม
วินรวีร์ ใหญ่เสมอ
ประวัติ
ต่อมาในปี พ.ศ. 2548 มีผลงานอัลบั้มเดี่ยวโดยย้ายค้ายไปอยู่ค่ายสวัสดี เรคคอร์ด ในเครือ จีเอ็มเอ็ม แกรมมี่ มีผลงานอัลบั้มเดี่ยวชุด ความหวัง กำลังใจ แต่ไม่โด่งดัง หลังจากนั้นก็หายตัวไปจากวงการ เคยมีข่าวพัวพันกับยาเสพติดและทะเลาะกับแฟนสาวจนเป็นเรื่องใหญ่โต
ฟุตบอลโลก 2022 รอบคัดเลือก โซนคอนคาแคฟ – รอบที่ 2
กำหนดการ
เดิมนัดแรกและนัดที่สองจะแข่งขันในเดือนมีนาคม พ.ศ. 2564 แต่ต่อมาถูกจัดตารางใหม่เป็นมิถุนายน พ.ศ. 2564 เนื่องจากการระบาดทั่วของโควิด-19
วินรวีร์ ใหญ่เสมอ
ประวัติ
จากนั้นมีผลงานในอัลบั้มชุด The Small Dream ที่ร่วมกับศิลปินที่โด่งดังในอดีต
ฟุตบอลโลก 2022 รอบคัดเลือก โซนคอนคาแคฟ – รอบที่ 2
ทีมที่ผ่านเข้ารอบ
หมายเหตุ: ตัวหนา คือทีมผ่านเข้ารอบที่สาม
วินรวีร์ ใหญ่เสมอ
ประวัติ
ในปี 2554 ต๊ะ บอยสเก๊าท์ ได้กลับมามีผลงานการร้องผลงานการแสดงอีกครั้ง ชีวิตส่วนตัวได้ใช้ชีวิตคู่กับ บุ๋ม-มินตยา เพ็ชรวารา มีบุตรสาวด้วยกัน 1 คนคือ ด.ญ. ลัลน์ลลิน (ชื่อเล่น: ปิ๊งปิ๊ง) เกิดเมื่อวันที่ 25 พฤศจิกายน พ.ศ. 2563
ฟุตบอลโลก 2022 รอบคัดเลือก โซนคอนคาแคฟ – รอบที่ 2
ทีมที่ผ่านเข้ารอบ
การแข่งขันรอบที่สองถูกกำหนดไว้ล่วงหน้าดังนี้:
ผู้ชนะของกลุ่มดี-เอฟ เป็นเจ้าบ้านในเลกแรก ในขณะที่ผู้ชนะของกลุ่ม เอ–ซี เป็นเจ้าภาพเลกที่สอง
สรุปผลการแข่งขัน
แต่ละนัดจะลงเล่นในวันที่ 12 และ 15 มิถุนายน พ.ศ. 2564.
แมตช์
รวมผลสองนัด เอลซัลวาดอร์ ชนะ 6–0 และผ่านเข้าสู่รอบที่ 3.
รวมผลสองนัด แคนาดา ชนะ 4–0 และผ่านเข้าสู่รอบที่ 3.
รวมผลสองนัด ปานามา ชนะ 2–1 และผ่านเข้าสู่รอบที่ 3.
จุดผ่านแดนถาวรบ้านเขาดิน
ประวัติ
จุดผ่านแดนถาวรบ้านเขาดิน มีจุดเริ่มต้นมาจากการเปิดจุดผ่อนปรนการค้าในปี พ.ศ. 2540 โดยมีแนวคิดในการยกระดับขึ้นเป็นจุดผ่านแดนถาวรโดยสภาความมั่นคงแห่งชาติ ได้เห็นชอบตามมติของที่ประชุมคณะกรรมาธิการเขตแดนร่วมไทย-กัมพูชาในปี พ.ศ. 2558
ต่อมาได้มีการประกาศกระทรวงมหาดไทย ลงวันที่ 22 กุมภาพันธ์ พ.ศ. 2561 ยกจุดผ่อนปรนการค้าบ้านเขาดินขึ้นเป็นจุดผ่านแดนถาวรบ้านเขาดิน ลงนามโดยนายกรัฐมนตรี และรัฐมนตรีว่าการกระทรวงมหาดไทย โดยทำพิธีเปิดอย่างเป็นทางการเมื่อวันที่ 30 มีนาคม พ.ศ. 2561 โดยผู้ว่าราชการจังหวัดสระแก้ว และผู้ว่าราชการจังหวัดพระตะบองทำพิธีเปิด และทดสอบระบบการผ่านแดนร่วมกัน
การผ่านแดน
จุดผ่านแดนถาวรบ้านเขาดิน เปิดทำการตั้งแต่เวลา 06.00 - 22.00 น. สำหรับผู้ที่ต้องการจะเดินทางผ่านแดนนั้นจะต้องมีเอกสารประจำตัว อย่างใดอย่างหนึ่ง คือหนังสือเดินทาง (Passport) หรือบัตรผ่านแดน (Border Pass)
กิจกรรม
จุดผ่านแดนถาวรบ้านเขาดิน มีตลาดการค้าชายแดนชื่อว่า ตลาดศรีเพ็ญ มีสินค้าหลักในการซื้อขายแลกเปลี่ยนคือผัก ผลไม้ ทั้งปลีกและส่ง และอาหารสดอื่น ๆ นอกจากนี้ยังมีการขนส่งสินค้าสำหรับอุปโภคบริโภคสำเร็จรูปซื้อขายแลกเปลี่ยนกันผ่านรถบรรทุกสินค้า รวมไปถึงผลผลิตทางการเกษตรและปศุสัตว์
นอกจากนี้จุดผ่านแดนถาวรบ้านเขาดิน ยังเป็นเส้นทางในการแบ่งเบาความหนาแน่นของการเข้าออกประเทศผ่านจุดผ่านแดนถาวรบ้านคลองลึก มีระยะทางห่างจากเมืองพระตะบองประมาณ 128 กิโลเมตร และเป็นเส้นทางโดยตรงไปสู่กรุงพนมเปญที่ระยะใกล้กว่าจุดผ่านแดนถาวรบ้านคลองลึก
ด่านศุลกากร
ด่านพรมแดนบ้านเขาดิน ตั้งอยู่หมู่ที่ 8 ตำบลคลองหาด อำเภอคลองหาด จังหวัดสระแก้ว อยู่ภายในความดูแลของด่านศุลกากรอรัญประเทศ
ด่านตรวจคนเข้าเมือง
ตรวจคนเข้าเมืองจังหวัดสระแก้ว เป็นผู้ดูแลรับผิดชอบจุดผ่านแดนถาวรบ้านเขาดิน
เส้นทาง
จากจังหวัดสระแก้ว เดินทางตามทางหลวงแผ่นดินหมายเลข 317 ลงมาทางทิศใต้มุ่งหน้าจังหวัดจันทบุรี ผ่านตัวอำเภอวังน้ำเย็น ถึงวงเวียนแยกวังน้ำฝน เลี้ยวซ้ายที่ทางหลวงแผ่นดินหมายเลข 3076 จากนั้นไปตามเส้นทาง ผ่านอำเภอคลองหาด และเลี้ยวขวาที่ทางหลวงชนบทหมายเลข สก.4058 ผ่านบ้านเขาดิน และเลี้ยวซ้ายไปตามเส้นทางจนสุดเส้นทางที่จุดผ่านแดนถาวรบ้านคลองลึก
รถโดยสารประจำทาง
รถโดยสารประจำทางที่เดินทางไปยังจุดผ่านแดนถาวรบ้านเขาดิน ประกอบไปด้วย
แคว้นภูมิภาคมูร์เซีย
ภูมิภาคมูร์เซีย (Región de Murcia) เป็นหนึ่งในแคว้นปกครองตนเองสิบเจ็ดแห่งของประเทศสเปน ตั้งอยู่ริมฝั่งทะเลเมดิเตอร์เรเนียน ทางทิศตะวันออกเฉียงใต้ของประเทศระหว่างแคว้นอันดาลูซิอากับแคว้นบาเลนเซีย มีพื้นที่ 11,313 ตารางกิโลเมตร และมีประชากรประมาณ 1.2 ล้านคน ซึ่งหนึ่งในสามอาศัยอยู่ในเมืองหลักของแคว้นคือมูร์เซีย
แคว้นภูมิภาคมูร์เซียประกอบด้วยเขตการปกครองระดับรองหนึ่งจังหวัด (คือจังหวัดมูร์เซีย) ซึ่งต่างจากแคว้นส่วนใหญ่ที่แบ่งออกเป็นหลายจังหวัด ด้วยเหตุผลดังกล่าวนี้ ทางแคว้นปกครองตนเองและทางจังหวัดจึงเปิดทำการในหน่วยงานเดียว โดยมูร์เซียเป็นที่ตั้งของหน่วยงานราชการต่าง ๆ ยกเว้นสภานิติบัญญัติของแคว้นซึ่งตั้งอยู่ที่การ์ตาเฆนา
แคว้นนี้เป็นผู้ผลิตผลไม้ ผัก และดอกไม้รายใหญ่ โดยส่งไปภายในประเทศและส่งออกไปยังประเทศต่าง ๆ ในยุโรป มีการบุกเบิกจัดตั้งโรงผลิตไวน์ชั้นดีหลายแห่งใกล้เมืองบูยัส เยกลา และฆูมิยา เช่นเดียวกับโรงผลิตน้ำมันมะกอกใกล้เมืองโมราตายา มูร์เซียเป็นแคว้นที่มีภูมิอากาศหลักเป็นแบบอบอุ่น ซึ่งเหมาะแก่การประกอบเกษตรกรรม อย่างไรก็ตาม ปริมาณน้ำฝนในแถบนี้ก็ค่อนข้างต่ำและการจัดส่งน้ำเข้าไปในพื้นที่เพาะปลูกก็ยังเป็นปัญหาอยู่ทุกวันนี้
กีฬาซอฟท์เทนนิสในกีฬาแห่งชาติครั้งที่ 42
"กีฬาซอฟท์เทนนิส" ในการแข่งขันกีฬาแห่งชาติ ครั้งที่ 42 สุพรรณบุรีเกมส์
วีโซลด์เอาเออร์โซลฟอร์ร็อกเอ็นโรลล์
วีโซลด์เอาเออะโซลฟอร์ร็อคอันโรล (We Sold Our Soul for Rock 'n' Roll) เป็นอัลบั้มรวมเพลงของวงเฮฟวีเมทัล แบล็ค ซับบาธ วางจำหน่ายครั้งแรกเมื่อวันที่ 1 ธันวาคม 1975 ในอังกฤษ และจากนั้นในวันที่ 3 กุมภาพันธ์ 1976 ในสหรัฐฯ
กระต่ายแจ็ก
สำหรับ Lepus ในความหมายอื่น ดูที่: กลุ่มดาวกระต่ายป่า
กระต่ายแจ็ก หรือ กระต่ายป่า (Jackrabbit, Jacklope, Hare) เป็นสกุลของกระต่ายสกุลหนึ่ง ใช้ชื่อสกุลว่า Lepus (/ลี-ปัส/)
กระต่ายสกุลนี้ เป็นกระต่ายป่า กระจายพันธุ์ไปในทุกภูมิภาคทั่วโลก ยกเว้นทวีปออสเตรเลีย มีทั้งหมด 32 ชนิด
โดยปกติจะมีขนสีน้ำตาลหรือเทา หูยาวมีขนาดใหญ่ และขาหลังที่ใหญ่และทรงพลัง มีความคล่องแคล่วปราดเปรียวมาก ใต้ฝ่าเท้ามีขนอ่อนนุ่มรองรับไว้เพื่อรองรับการกระโดด ในประเทศไทย พบเพียงชนิดเดียว คือ กระต่ายป่า (L. peguensis)
กรมทหารพรานที่ 47
กรมทหารพรานที่ 47 (อักษรย่อ: กรม ทพ. 47; 47th Ranger Forces Regiment) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ รับผิดชอบพื้นที่จังหวัดยะลา ดูแลอำเภอยะหา อำเภอกรงปินังและอำเภอกาบัง ซึ่งมีกองบัญชาการอยู่ที่อำเภอยะหา จังหวัดยะลา และมีผู้บังคับการคนปัจจุบันคือพันเอก สุรศักร ทั่วด้าว
นอกจากนี้ กรมทหารพรานที่ 47 ยังได้ก่อตั้งค่ายมวยเพชรเรืองฤทธิ์+ท.พราน 47 รวมถึงค่ายมวย ช.ศรีวิเชียร เพื่อฝึกสอนมวยไทยแก่เยาวชน
เหตุการณ์สำคัญ
เดือนเมษายน พ.ศ. 2559 ได้เกิดเหตุลอบวางระเบิดขณะเจ้าหน้าที่กรมทหารพรานที่ 47 ดำเนินการสร้างบ้านแก่ประชาชนยากจน ส่งผลให้ทหารพรานเสียชีวิตไป 2 นาย
ส่วนในวันที่ 14 กันยายน พ.ศ. 2560 สิบตรี ธเนตร พุทโท หัวหน้าชุดเฉพาะกิจกรมทหารพรานที่ 47 ได้นำกำลังชุดปฏิบัติการเข้าตรวจสอบเหตุระเบิดที่บ้านลาตอ ซึ่งเป็นเขตติดต่ออำเภอยะหา ปรากฏว่า เมื่อถึงบ้านปาแดรู ตำบลกาตอง ได้เกิดการระเบิดจากระเบิดแสวงเครื่องอัดถังแก๊สน้ำหนักเกือบ 30 กิโลกรัม ส่งผลให้สิบตรี ธเนตร พุทโท บาดเจ็บสาหัสพร้อมกำลังพลทั้งหมด ก่อนส่งไปยังโรงพยาบาลศูนย์ยะลา ซึ่งสิบตรี ธเนตร พุทโท เสียชีวิตในเวลาต่อมา
เดือนพฤษภาคม ปีเดียวกัน ได้เกืดเหตุคนร้ายใช้เครื่องยิงลูกระเบิดเอ็ม 79 ยิงใส่ฐานชุดคุ้มครองตำบลบาโงยซิแน ส่งผลให้เจ้าหน้าที่ทหารพรานได้รับบาดเจ็บ 2 นาย จากการสอบสวนพบว่า มีผู้ใช้อากาศยานไร้คนขับ บินเข้ามาในบริเวณฐานเมื่อช่วง 2–3 วันก่อน จึงเชื่อว่าเป็นการใช้โดรนเพื่อสอดแนม เจ้าหน้าที่กรมทหารพรานที่ 47 พร้อมด้วยตำรวจและฝ่ายปกครอง จึงทำการยึดโดรนตามที่สายข่าวแจ้ง แล้วส่งไปยังศูนย์พิสูจน์หลักฐาน เพื่อตรวจหาภาพจากกล้อง รวมถึงแม่ทัพภาคที่ 4 ได้สั่งห้ามใช้โดรนใน 3 จังหวัดชายแดนภาคใต้โดยไม่ขออนุญาต เพื่อป้องกันฝ่ายข้าศึกบินสอดแนม
เมื่อ 5 พฤษภาคม พ.ศ. 2564 อส.ทพ.นพฤทธิ์ สุขสอน เสียชีวิตจากเหตุปะทะกรงปินัง ขณะเข้าจับกุมคนร้าย แต่ผู้ก่อเหตุขัดขืนต่อสู้จนถูกวิสามัญทั้ง 2 ราย
กิจกรรมเพื่อสังคม
เดือนสิงหาคม พ.ศ. 2560 ผู้บังคับการหน่วยเฉพาะกิจกรมทหารพรานที่ 47 ได้อัญเชิญถุงพระราชทานจากสมเด็จพระเจ้าอยู่หัวมหาวชิราลงกรณ บดินทรเทพยวรางกูร มอบให้แก่นักเรียนยากไร้ที่โรงเรียนดาราวิทย์ จำนวน 39 คน
ส่วนในเดือนกุมภาพันธ์ พ.ศ. 2561 กรมทหารพรานที่ 47 ได้ร่วมกับศูนย์ปฏิบัติการอำเภอยะหา จัดกิจกรรมส่งเสริมการท่องเที่ยวเหมืองลาบู โดยมีผู้เข้าร่วมปั่นจักรยานกว่า 200 คน และในเดือนพฤศจิกายน ปีเดียวกัน กรมทหารพรานที่ 47 ได้มอบถังเก็บน้ำขนาด 1,000 ลิตร ให้แก่สถาบันศึกษาปอเนาะลุตฟียะห์ รวมถึงร่วมจัดกิจกรรมทอดกฐินสามัคคี เพื่อสมทบทุนสร้างพระอุโบสถ ที่วัดวงกตบรรพต (วัดตาชี) โดยมียอดเงินทำบุญที่ 1,187,261 บาท
สิ่งสืบทอด
กรมทหารพรานที่ 47 ได้จัดตั้งค่ายมวยเพชรเรืองฤทธิ์+ท.พราน 47 โดยพันเอก อภิชัย เรืองฤทธิ์ รวมถึงค่ายมวย ช.ศรีวิเชียร โดยพันเอก ชลัช ศรีวิเชียร ที่อำเภอยะหา จังหวัดยะลา ซึ่งมีเยาวชนอายุ 6 ขวบถึง 15 ปีจำนวนกว่า 30 คนเข้าฝึกซ้อมเป็นประจำทุกวัน จากการฝึกสอนโดยอาสาสมัครทหารพรานกองร้อย 4703 ที่มีความรู้ด้านมวยไทยและเป็นอดีตแชมป์
นักมวยในค่ายจะมีไฟต์ชกเป็นประจำทุกเดือน โดยตระเวนชกใน 3 จังหวัดชายแดนภาคใต้ รวมถึงได้รับค่าตอบแทนในการขึ้นชกแต่ละครั้ง
ทำเนียบผู้บังคับบัญชา
หมายเหตุ ยศทหารเป็นยศขณะดำรงตำแหน่ง
หมึกดัมโบ
หมึกดัมโบ (Grimpoteuthis) เป็นชื่ออย่างไม่เป็นทางการของสายพันธุ์ปลาหมึกที่เพิ่งได้รับการค้นพบ โดยอยู่ในสายพันธุ์หมึกร่ม
ลักษณะ
หมึกดัมโบ ได้รับการกล่าวว่าเป็นปลาหมึกมีลักษณะคล้ายกับผีที่ปรากฏในเกมแพ็ก-แมน และบ้างก็ว่าคล้ายกับตัวละครชื่อเพิร์ล ที่ปรากฏในการ์ตูนเรื่องนีโม...ปลาเล็ก หัวใจโต๊...โต รวมถึงคล้ายกับตัวละครในการ์ตูนโปเกมอน มันจึงได้รับการเรียกชื่อเล่นว่า Adorabilis ซึ่งหมายถึง “น่ารักและน่าทะนุถนอม”
พฤติกรรม
จากการสังเกตพฤติกรรมในพิพิธภัณฑ์สัตว์น้ำ พบว่าพวกมันใช้เวลาแทบทั้งหมดอยู่บนพื้นดินตะกอน และในเบื้องต้นนักวิทยาศาสตร์ได้คาดว่า อาจใช้เวลาในการฟักตัวออกจากไข่ประมาณ 2 ถึง 3 ปี โดยพวกมันวางไข่ในระดับน้ำลึก 200 ถึง 600 เมตร ในน้ำที่มีสภาพเย็นจัดที่อุณหภูมิเพียง 6 องศาเซลเซียส
สายพันธุ์
และอีกหลายชนิดที่เคยจัดอยู่ในสกุลนี้แต่ถูกย้ายไปอยู่ในสายพันธุ์หมึกร่ม
เอริกะ ซาวาจิริ
เอริกะ ซาวาจิริ หรือ นักร้องในนามแฝงที่ชื่อว่า ERIKA เป็นนักแสดง  นางแบบ  และนักร้องชาวญี่ปุ่น  เกิดเมื่อวันที่ 8 เมษายน พ.ศ. 2529 ที่เมืองเนริมะ  กรุงโตเกียว  ประเทศญี่ปุ่น  เธอเริ่มต้นอาชีพนักร้องภายใต้นาม Kaoru Amane จากการแสดงละครเรื่องไทโยโนะอุตะ  ส่วนงานเพลงเธอได้ใช้ชื่อว่า ERIKA ภายใต้สังกัดโซนี่ มิวสิก  ประเทศญี่ปุ่น  โดยเธอโด่งดังจากการแสดงละครเรื่องบันทึกน้ำตา 1 ลิตร ทางช่องทีบีเอส
ประวัติ
เอริกะเกิดที่ประเทศญี่ปุ่น โดยบิดาของเธอเป็นชาวญี่ปุ่น ส่วนมารดาเป็นชาวแอลจีเรียสัญชาติฝรั่งเศส ที่มีเชื้อสายจากเผ่าเบอร์เบอร์  มีพี่ชาย 3 คน และพี่สาว 1 คน  บิดาของเธอซึ่งเป็นเจ้าของสนามม้าถึง 16 แห่ง ภายหลังเขาได้เสียชีวิตด้วยโรคมะเร็งขณะที่เธอศึกษาอยู่ในระดับมัธยมศึกษาตอนต้นปีที่ 3 ส่วนพี่ชายคนที่ 2 ก็เสียชีวิตจากอุบัติเหตุทางรถยนต์เมื่อตอนที่เธออยู่ระดับมัธยมศึกษาตอนปลายปีที่ 1 ส่วนแม่ของเธอได้เปิดร้านอาหารเมดิเตอร์เรเนียน  แต่ก็ปิดกิจการไปโดยไม่ทราบสาเหตุ  เอริกะมีความสามารถในการขี่ม้าตั้งแต่ยังเด็ก
เอริกะกลายเป็นนักแสดงในช่องฟูจิทีวีในปี ค.ศ. 2002 ต่อมาได้มาประจำในรายการวาไรตี้ “เดอะ โยรุโมะ ฮิตส์ พาราไดซ์” ตั้งแต่เดือนเมษายนถึงเดือนมิถุนายน  หลังจากนั้นก็มาเป็นนักข่าวในรายการข่าว “ชู วีไอพี ฟอร์จูน โนะ ทาบิระ” ทางช่องฟูจิทีวีตั้งแต่เดือนมิถุนายนจนถึงเดือนสิงหาคม  จากนั้นก็มาเป็นพิธีกรรายการ “บิโจ โดเคียว” ทางช่อง  และรายการวาไรตี้ “บี-1” ทางช่องทีบีเอส  เธอเริ่มมีชื่อเสียงมากขึ้นหลังจากแสดงละครเรื่อง “สุภาพบุรุษสุดฮอต”  และยิ่งสร้างชื่อเสียงจากการแสดงนำในละครเรื่อง “บันทึกน้ำตา 1 ลิตร” ซึ่งเป็นละครที่สร้างจากเรื่องจริงของเด็กสาวที่ป่วยเป็นโรคสไปโนซีรีเบลลาร์อะแท็กเซีย
เอริกะเริ่มต้นงานเพลงในนาม Kaoru Amane จากละครเรื่องล่าสุดของเธอ “ไทโยโนะอุตะ” โดยสามารถขึ้นชาร์ตอันกับ 1 ออริกอนชาร์ตได้ในสัปดาห์ที่ 2 และ 4 จากการวางจำหน่าย  วันที่ 16 กรกฎาคม ค.ศ. 2007 เอริกะได้เปิดตัวผลงานดนตรีภายใต้ชื่อ ERIKA โดยซซิงเกิลแรก “Free” สามารถเปิดตัวในอันดับที่ 1 ออริกอนชาร์ต โดยเป็นนักแสดงคนแรกในรอบ 39 ปีที่มีซิงเกิลขึ้นอันดับ 1 ออริกอนชาร์ตได้ 2 เพลงติดต่อกันตั้งแต่ ฮิโรโกะ ยากูชิมารุ ทำไว้ในปี ค.ศ. 1983
เธอตัดสินใจเข้าวงการบันเทิงเพราะเธอต้องการพบกับ นามิเอะ อะมุโระ นักร้องที่เธอชื่นชอบ
กระแสวิพากษ์วิจารณ์
เมื่อวันที่ 29 กันยายน ค.ศ. 2007 ในงานเปิดตัวภาพยนตร์เรื่อง “Closed Note” เอริกะแสดงสีหน้าไม่พอใจอีกทั้งยังตอบคำถามนักข่าวด้วยท่าทีที่ไม่เป็นมิตรและตอบคำถามสั้น ๆ ที่ไม่สุภาพ  ทำให้เกิดความไม่พอใจและเป็นที่วิพากษ์วิจารณ์เป็นอย่างมากจนเป็นที่มาของฉายา "ท่านเอริกะ" เธอได้กล่าวคำขอโทษบนเว็บไซต์ของเธอในวันที่ 2 ตุลาคม ค.ศ. 2007 และหลังจากนั้นไม่นานรายการข่าวเช้าของช่องทีวีอาซาฮีได้มีบทสัมภาษณ์พิเศษ 120 นาที  โดยเธอได้กล่าวคำขอโทษอีกครั้ง  และเธอปฏิเสธข่าวลือของเธอทั้งหมด
ในงานเทศกาลภาพยนตร์เมืองปูซาน ประเทศเกาหลีใต้ได้มีชื่อเธอเข้าร่วมงานในวันที่ 6 ตุลาคม ค.ศ. 2007 แต่เธอกลับปฏิเสธที่จะเข้าร่วมงาน
โดยช่วงหลังที่เธอให้สัมภาษณ์ มีนักข่าวได้พบเห็นเธออยู่กับเพื่อนชายคนสนิท สึโยชิ ทากาชิโระ อยู่ในคลับแห่งหนึ่ง
ผลพวงจากข่าวของเธอทำให้ตารางงานของเธอในปี ค.ศ. 2008 ไม่มีแม้แต่งานเดียว และกระแสข่าวของเธอทำให้ซิงเกิลที่ 2 “Destination Nowhere” ขายไม่ดีเท่าใดนัก  โดยเธอได้พักอาศัยอยู่ในประเทศอังกฤษ  ทำให้บริษัทสตาร์ดัสต์โปรดักชั่นต้องเปลี่ยนตัวนักแสดงจากเอริกะเป็นคาโฮะแทน
เมื่อวันที่ 4 มกราคม ค.ศ. 2008 เธอและเพื่อนชายคนสนิทได้เดินทางไปยังประเทศอังกฤษ โดยเธอได้โบกมือทักทายแฟน ๆ พร้อมกับยิ้มให้นักข่าวโดยไม่ตอบคำถามใด ๆ กับนักข่าวทั้งสิ้น
เอริกะได้เดินทางกลับประเทศญี่ปุ่นเมื่อวันที่ 29 มีนาคม ค.ศ. 2008 หลังจากเธอได้ไปพักผ่อนกับเพื่อนชายคนสนิทของเธอที่ประเทศอังกฤษ ขณะที่เธออยู่ในลอนดอนเธอได้เขาเรียนภาษาอังกฤษจนคุ้นเคยกับภาษาอังกฤษจนกระทั่งเธอได้อุทานตอนที่เธอทำกระเป๋าถือตกว่า “Oh Shit!” และเธอก็ได้พูดจาเป็นภาษาอังกฤษตลอดที่อยู่ในสนามบิน
เธอได้อยู่ในญี่ปุ่นเพื่อจัดงานวันเกิดของเธอในวันที่ 8 เมษายน แม้ว่าเธอจะมีแผนที่จะเดินทางไปอังกฤษหลังจากนั้น
วันที่ 19 มกราคม ค.ศ. 2009 เอริกะได้แต่งงานกับสึโยชิ ทากาชิโระแฟนหนุ่มของเธอ  โดยจัดพิธีแต่งงานขึ้นที่ศาลเจ้าเมจิที่ชิบูยะ กรุงโตเกียว ประเทศญี่ปุ่น
เกร็ดความรู้
เอริกะชื่นชอบวงร็อก เลด เซพเพลิน เป็นพิเศษ ในคอนเสิร์ตรียูเนี่ยนของวงที่เดอะ โอ 2 ในลอนดอนเมื่อวันที่ 10 ธันวาคม ค.ศ. 2007 เอริกะได้จองที่นั่งสำหรับตอนเสิร์ตไว้ 3 ที่ โดยเธอชื่นชอบการดูคอนเสิร์ตแบบชาวญี่ปุ่น
แหล่งข้อมูลอื่น
1986
ตัวชี้ฟังก์ชัน
ในการเขียนโปรแกรมคอมพิวเตอร์ ตัวชี้ฟังก์ชัน (function pointer) เป็นโครงสร้างชนิดหนึ่งที่ชี้ไปยังอีกฟังก์ชันหนึ่ง ซึ่งรองรับโดยภาษาโปรแกรมรุ่นที่สามหลายภาษา เช่น พีแอล/วัน ภาษาโคบอล ภาษาฟอร์แทรน และภาษาเขียนโปรแกรมเชิงวัตถุ เช่น ภาษาซีพลัสพลัส ภาษาดี เป็นต้น ตัวชี้ฟังก์ชันสามารถใช้เรียกฟังก์ชันและส่งค่าพารามิเตอร์ ในภาษาต่าง ๆ ได้ ตัวชี้ฟังก์ชันจะลดความซับซ้อนของโค้ดด้วยการใช้วิธีง่าย ๆ ในการเลือกและดำเนินการฟังก์ชัน โดยสามารถชี้ไปยังฟังก์ชันที่มีลักษณะเฉพาะเท่านั้น ดังนั้นฟังก์ชันทั้งหมดที่ใช้ตัวชี้เดียวกันจะต้องมีพารามิเตอร์และชนิดของค่าที่ส่งกลับชนิดเดียวกัน
รายชื่อตัวละครในลาสต์ เอ็กไซล์
ตัวละครหลัก
ตัวเอกของภาคแรก นักบินส่งสาร วัย 15 ปี ของอนาโทเรย์ เคลาส์เป็นที่รู้จักว่ามีทักษะการบินที่ยอดเยี่ยมจากท่าบินอันเป็นเอกลักษณ์ของเขา คือ “อิมเมลมาน เทิร์น” ซึ่งเป็นท่าบินที่แม้นักบินผู้ใหญ่ก็ยากจะทำได้
เคลาส์เกิดมาในครอบครัวนักบิน แฮมิกา วัลกา พ่อของเขาเป็นนักบิน เช่นเดียวกับลาวี่ที่จอร์จ เฮด พ่อของเธอเป็นต้นหน พ่อของทั้งสองพยายามบินข้ามแกรนด์สตรีม เพื่อส่งสารสงบศึกและนำสันติภาพมาสู่เพรสเตอร์ แต่เสียชีวิตระหว่างทาง หลังจากแม่ของเคลาส์เสียชีวิตไปอีกคน เคลาส์ตัดสินใจจะทำอาชีพนักบินส่งสาร เดินตามรอยเท้าพ่อของเขาในการเป็นนักบินชั้นยอด
ระหว่างการนำส่ง “ไปรษณีย์พิเศษ” อัลวิส แฮมิลตัน แวนชิพชองเคลาส์และลาวี่เสียหายจนไม่อาจขึ้นบินได้ พวกเขาถูกสถานการณ์บังคับให้ต้องอยู่บนซิลวาน่า เคลาส์พบว่า อเล็กซ์ โรว์ กัปตันของซิลวาน่า คือนักบินหนุ่มที่ส่งข่าวการเสียชีวิตของพ่อของเคลาส์ให้กับครอบครัว นอกจากนี้เคลาส์ยังคอยจับตาดู ดีโอ เอราเคลีย ผู้ซึ่งสนใจทักษะการบินของเคลาส์ โดยในตอนแรกเคลาส์ไม่ไว้วางใจดีโอนัก แต่ในที่สุดเคลาส์ก็ยอมรับดีโอเป็นเพื่อน
เด็กสาววัย 15 ปี ผู้เป็นต้นหนและช่างประจำแวนชิพของเคลาส์ มีนิสัยใจร้อน พูดตรง และภูมิใจในแวนชิพที่เธอคิดว่าเป็นมรดกตกทอดจากพ่อของเธอ
เธอไม่เห็นด้วยกับเคลาส์ในการที่จะอยู่บนซิลวาน่า และต้องการใช้ชีวิตอิสระมากกว่า เธอเกลียดการนำแวนชิพไปใช้เพื่อจุดประสงค์ทางทหาร และเสียใจที่เคลาส์กลายเป็นนักบินรบ อย่างไรก็ตามเธอเก็บความรู้สึกที่ขัดแย้งไว้ภายใน
เธอปฏิบัติตัวกับเคลาส์เหมือนเพื่อนที่ดีและพี่น้อง แต่บางครั้งก็ทำตัวเหมือนภรรยาที่จู้จี้ เช่นทำอาหารให้และปลุกเขาให้ลุกจากเตียง ความรู้สึกที่อัดอั้นไว้ภายในของเธอระเบิดออกมา เมื่อทาเทียน่า วิสลา แสดงท่าทีสนใจในตัวเคลาส์และกลับมาจากปฏิบัติภารกิจโดยทาเทียน่าสวมชุดนักบินของเคลาส์
เธอและเคลาส์ได้เป็นพยานในเหตุการณ์ที่อัลวิสปลดปล่อยเอ็กไซล์ และการอพยพผู้คนไปยังโลกใหม่
หรือเรียกสั้นๆ ว่า "อัล " เด็กสาวลึกลับ วัย 11 ปี ผู้ตกเป็นเป้าของกิลด์ กีตา พี่เลี้ยงของเธอและ ราฟท์ เวนส์เดย์ นักบินที่จะนำเธอไปส่งถูกฆ่าระหว่างทาง ก่อนตายราฟท์ขอร้องเคลาส์ให้นำอัลวิสไปส่งยังที่หมายคือยานรบซิลวาน่า หลังจากเคลาส์และลาวี่นำตัวอัลวิสที่ไม่ได้สติออกจากที่นั่นแล้ว ราฟท์ก็ระเบิดแวนชิพของตน ตายพร้อมกับนักบินของกิลด์
เมื่ออัลวิสตื่นขึ้น เธอสับสนและหวาดกลัวเคลาส์และลาวี่ แต่เคลาส์และลาวี่พยายามปลอบเธอ ในคืนนั้นระหว่างที่เคลาส์วางแผนพาอัลวิสหลบหนีออกจากเมือง กิลด์ติดตามอัลวิสมาถึงบ้านของพวกเขาและเข้าจู่โจม ทำให้พวกเขาต้องหนีออกมาก่อนจะรุ่งสาง แต่ไปได้ไม่ไกลนัก ยานรบขนาดเล็กของกิลด์ก็จับตัวอัลวิสไว้ได้และกำลังจะฆ่าเคลาส์ ในวินาทีคับขันนั้น อเล็กซ์ใช้ปืนยิงกระสุนเพียงนัดเดียวเข้าที่ช่องของยานรบทะลุถูกนักบินของกิลด์เสียชีวิต อัลวิสที่หมดสติไปถูกนำตัวขึ้นไปยังยานรบซิลวาน่า เคลาส์ที่ไม่ไว้ใจอเล็กซ์ ใช้เชื้อเพลิงจากยานรบของกิลด์เติมลงในแวนชิพของตนและติดตามอัลวิสไป
เคลาส์ตัดสินใจจะอยู่บนซิลวาน่า เพื่อดูแลปกป้องอัลวิส อัลวิสไม่รู้ความสำคัญของตนเอง แต่ในที่สุดความจริงก็เปิดเผยว่าอัลวิสคือสมาชิกของตระกูลแฮมิลตันของกิลด์ ซึ่งมีความสามารถในการควบคุมเอ็กไซล์ และสามารถปลดปล่อยเอ็กไซล์ได้ด้วยการต่อกลอนปริศนา เดลฟิเน่ เอราเคลีย มาเอสโตร หรือผู้นำสูงสุดของกิลด์ จับตัวอัลวิสไปเพื่อใช้เธอควบคุมเอ็กไซล์ แต่เดลฟิเน่ต้องใช้กลอนปริศนาทั้ง 4 บท ในการควบคุมเอ็กไซล์ อเล็กซ์ฉลาดพอที่จะวางแผนป้องกันเรื่องนี้ไว้ก่อนแล้ว เขาจึงส่งกลอนบทสุดท้ายให้แก่โซเฟีย
หลังจากลูซิโอล่าช่วยอัลวิส เคลาส์และดีโอหนีออกจากกิลด์ อัลวิสกลับไปยังเมืองนอร์เกียพร้อมเคลาส์ พวกเขากลับไปสมทบกับลาวี่ และบินข้ามแกรนด์ สตรีมได้สำเร็จ อัลวิสและเคลาส์ต่อกลอนปริศนาทั้งหมดได้สมบูรณ์และปลดปล่อยเอ็กไซล์ที่ถูกปิดผนึกไว้
ในภาค แฟม, ปีกสีเงิน- อัลวิสในวัย 13 ปี ถูกตามล่าจากหน่วยลับของสมาพันธรัฐอะเดส แต่ดีโอคอยปกป้องเธอไว้
ซิลวาน่า
รองกัปตันแห่งเรือบินซิลวาน่า และเป็นองค์หญิงแห่งอนาโทเรย์ วัย 19 ปี ภายหลังจักรพรรดิอนาโทเรย์สวรรคต ได้ขึ้นเป็นจักรพรรดินีแห่งอนาโทเรย์และดิสซิส เพื่อร่วมมือกันต่อต้านกิลด์
นักบินแวนชิพมือหนึ่งของซิลวาน่า วัย 17 ปี ทาเทียน่าออกจากบ้านมาเพื่อมาเป็นนักบินให้กับกองทัพอนาโทเรย์ และคอยส่งเงินกลับไปให้แม่ของเธอพร้อมกับจดหมายโกหกเกี่ยวกับการทำงานในกองทัพ เพราะเธอมาเข้ากับซิลวาน่า เธอมีความมั่นใจในตนเองสูงจนไม่ยอมฟังใคร และด้วยท่าทางที่เย็นชานี้เอง ทำให้อลิสเตอร์ต้นหนของเธออึดอัดใจไม่น้อย ระหว่างการรบกับยานเออร์บานัส ซึ่งเธอตัดสินใจให้เคลาส์เป็นต้นหนแทนอลิสเตอร์และเครื่องตกกลางทะเลทราย เคลาส์ได้ทำให้เธอได้ลดทิฐิและมีความรู้สึกที่เปิดรับสิ่งอื่นได้มากขึ้น
ในภาค แฟม, ปีกสีเงิน- ทาเทียน่ากลายเป็นกัปตันของเรือรบซิสเวียส พร้อมด้วยอลิสเตอร์กลายเป็นผู้ช่วยของเธอ
หรือเรียกสั้นๆว่า "อลิส" เป็นเพื่อนสนิทและต้นหนของทาเทียน่า วัย 17 ปี เธอเป็นคนที่เงียบ ใจเย็นและแสดงออกน้อยมาก แม้ในสถานการณ์คับขัน
ในภาค แฟม, ปีกสีเงิน - อลิสเตอร์กลายเป็นรองกัปตันของเรือรบซิลเวียส
ต้นกลของซิลวาน่า วัย 66 ปี สมาชิก 1 ใน 4 ตระกูลหลักของกิลด์ เลสซิอุสออกจากเผ่ากิลด์หลังการยึดอำนาจของเดลฟิเน่ เขาชอบเล่นหมากรุกเช่นเดียวกับสมาชิกของกิลด์คนอื่น ในเวลาว่างเลสซิอุสมักเล่นหมากรุกกับอเล็กซ์พร้อมกับพูดคุยปรึกษาหารือเรื่องต่างๆ ไปด้วย เขาเป็นคนบอกกลอนปริศนาของตระกูลดาโกเบิร์ทแก่อเล็กซ์ เนื่องจากผ่านโลกมามากและเป็นชาวกิลด์ ทำให้เลสซิอุสรู้เรื่องราวหลายๆ เรื่องที่คนอื่นไม่รู้ โดยเฉพาะเรื่องราวในกิลด์ ดีโอชอบมาขลุกอยู่กับเขาบ่อยๆ และเขายังให้คำแนะนำแก่ดีโอด้วย
อาณาจักรอนาโทเรย์
รายชื่อตัวละครที่สังกัดกองทัพและอาณาจักรอนาโทเรย์มาตั้งแต่ต้น จักรพรรดิแห่งอนาโทเรย์ บิดาของรองกัปตันโซเฟียแห่งเรือซิลวาน่า หลังจากที่กองเรือของแมดเทนแพ้ในศึกกับดิสซิสเนื่องจากดิสซิสละเมินกฎของกิลด์ ได้มีบัญชาให้พาอัลวิสไปไว้ในที่ปลอดภัยที่สุดจากกิลด์นั่นคือซิลวาน่า จักรพรรดิทรงมีนโยบายที่แข็งกร้าวต่อดิสซิสและมีบัญชาให้สังหารประชาชนของดิสซิสให้หมด ด้วยเหตุนี้เองจึงแตกหักกับสมุหนายก
ลูกสาวของสมุหนายกมาริอุส เป็นคนรักและต้นหนของอเล็กซ์ โรว์ เสียชีวิตระหว่างทำภารกิจในแกรนด์สตรีม
นายพลกลามิส ผู้บัญชาการกองทัพแห่งอนาโทเรย์ รับคำสั่งตรงจากองค์จักรพรรดิ และเป็นผู้บังคับบัญชาของวินเซนต์ ขณะที่ดิสซิสบุกเมืองหลวงและกลามิสกำลังบัญชาการป้อมปืนใหญ่ต่อต้านดิสซิสอยู่นอกเมืองนั้นเอง หลังจากองค์จักรพรรดิถูกสมุหนายกมาริอุสปลงพระชนม์และทั้งคู่เสียชีวิต กลามิสได้ตั้งตนเป็นผู้นำแห่งอนาโทเรย์ และพยายามยิงปืนใหญ่โจมตีเรือบินของโซเฟีย ที่ได้ตั้งตนเป็นจักรพรรดินีโดยการสนับสนุนของวินเซนต์ ในที่สุดถูกกองเรือของวินเซนต์ยิงถล่มป้อมปืนใหญ่เสียชีวิต
เพื่อนของอเล็กซ์ โรว และเป็นนายทหารของกองทัพอนาโทเรย์ คอยรับคำสั่งตรงจากองค์จักรพรรดิและผู้บัญชาการกองทัพ เป็นผู้บัญชาการกองเรือชั้นเออร์บานัส บัญชาการเรือธงนาม เออร์บานัส วินเซนต์ได้รับคำสั่งให้ไปจมเรือซิลวาน่า แต่ไม่สำเร็จ หลังจากสถานการณ์ในอนาโทเรย์วิกฤติ วินเซนต์ได้ทำตามคำขอของสมุหนายกโดยการพาองค์หญิงโซเฟียหนีออกไปจากเมืองหลวงอนาโทเรย์และร่วมมือกับกองเรือแมดเทนในการสนับสนุนให้โซเฟียขึ้นเป็นจักรพรรดินี
ลอร์ด เดวิด แมดแทน ผู้บัญชาการกองเรือแมดเทนแห่งกองทัพอนาโทเรย์ บัญชาการเรือธงนาม เคลมฮ์ โซเลส หลังจากในสมรภูมิที่ดิสซิสหักหลังกฎของกิลด์ แทนที่แมดเทนจะต่อสู้เยี่ยงวีบุรุษจนตัวตายนั้นเอง เคลาส์ได้เตือนสติให้แมดเทนตัดสินใจถอยทัพ ซึ่งช่วยรักษากองเรือของแมดเทนไว้ได้ เนื่องจากปรารถนาความสงบสุขจึงมีความคิดแบบเดียวกับสมุหนายก และร่วมมือกับวินเซนต์ในการสนับสนุนให้โซเฟียเป็นจักรพรรดินี
ภรรยาของลอร์ดแมดเทน ผู้ไหว้วานให้เคลาส์และลาวี่ไปส่งจดหมายให้ลอร์ดแมดแทนในสมรภูมิรบระหว่างอนาโทเรย์และดิสซิส
ลูกสาววัย 9 ขวบของลอร์ดและท่านหญิงแมดเทน ตอนที่เคลาส์และลาวี่รับมอบภารกิจจากท่านหญิงแมดเทน เธอได้ขอร้องให้ลาวี่ช่วยนำจดหมายของเธอไปให้กับผู้เป็นบิดา แต่เนื่องด้วยสถานการณ์คับขันทำให้จดหมายไม่สามารถถึงมือแมดเทนได้ ทำให้เคลาส์ต้องอ่านจดหมายผ่านระบบกระจายเสียงของเรือบิน และเนื้อความในจดหมายนั้นเองทำให้แมดเทนตัดสินใจถอยทัพ
เคาท์ โนวเลส ผู้บังคับการเรือ โกไลแอท แห่งกองทัพอนาโทเรย์ ไม่ถูกกับแมดเทน มีนิสัยขี้ขลาด และอวดดี ในศึกระหว่างอนาโทเรย์-ดิสซิส โนวเลจเป็นเรือลำแรกที่หนีออกจากสมรภูมิ วันหนึ่งหลังจากที่ไปแวะบำรุงที่เรือบริการได้ไปเจอกับอเล็กซ์ โรว เนื่องจากไม่รู้ว่าเป็นเรือซิลวาน่าจึงได้ท้าประลองกับอเล็กซ์โรว ด้วยเหตุนี้จึงถูกซิลวาน่าจมและเสียชีวิตในที่สุด ลอร์ด เฮนรี โนวเลส บิดาของ เคาท์ โนวเลส เจ้าของธุรกิจตลาดมืดในถ้ำ ฮอไรซอน ที่มีการแข่งขันแวนชิพบังหน้า มีความแค้นต่อเล็กซ์ โรวที่ได้ฆ่าลูกชายเขา
พลปืนแห่งกองทัพอนาโทเรย์ สังกัดเรือเคลมฮ์ โซเลส กองเรือแมดเทน มีความภาคภูมิใจอย่างมากต่อการเป็นพลปืน และภาคภูมิใจอย่างมากต่อเหรียญเกียรติยศของตนเอง มุลลินเคยช่วยเคลาส์ให้อ่านจดหมายของฮอลลี แมดเทนให้จบในศึกอนาโทเรย์-ดิสซิส หลังจากที่ได้เจอกลุ่มของเคลาส์บนเรือบริการ และมีเรื่องกับเคาท์ โนวเลส นั้นเองทำให้ตัดสินใจมาเป็นสมาชิกของซิลวาน่าแผนกซ่อมบำรุง ภายหลังจากจัดตั้งพันธมิตรกับดิสซิสได้กลับไปประจำการในกองทัพเหมือนเดิม มุลลินถูกยิงบาดเจ็บขณะทำภารกิจบุกยึดยูนิต(หน่วยพลังงานของเรือบินซึ่งเป็นเทคโนโลยีที่กิลล์ให้ยืม) แต่รอดชีวิตมาได้
กิลด์
ตามเนื้อเรื่องลาสเอ็กไซล์ไม่ได้อธิบายว่าเผ่าพันธุ์กิลด์เป็นสิ่งมีชีวิตชนิดใดหรือมีต้นกำเนิดจากที่ใด กล่าวเพียงว่าเผ่าพันธุ์กิลด์เป็นเผ่าพันธุ์ที่มีวิทยาการสูง มีอำนาจเหนือเผ่าพันธุ์มนุษย์ และเป็นผู้สร้างเอ็กไซล์ โดยกิลด์อาจเป็นเผ่าพันธุ์ต่างดาว ที่คล้ายเผ่าพันธุ์เอลฟ์ ของ เจ. อาร์. อาร์. โทลคีน กล่าวคือ พวกกิลด์ชั้นสูง (รวมทั้งทาสรับใช้ของชนชั้นสูง) ล้วนมีรูปร่างและหน้าตางดงาม มีผิวขาว ใบหูแหลมชี้ มีม่านตาสีน้ำเงิน มีสติปัญญาและเทคโนโลยีสูง นอกจากนี้ยังมีพละกำลังเหนือมนุษย์ ตัวเบาและกระโดดได้สูงมาก เคลื่อนที่ได้รวดเร็วและเงียบกริบ แสดงให้เห็นในหลายฉากของทุกภาค รวมทั้งฉากที่ดีโอเผลอทำคันบังคับของแวนชิพซึ่งเป็นเหล็กหักโดยไม่ได้ตั้งใจขณะซ่อมแวนชิพให้เคลาส์
ในลาสเอ็กไซล์ภาคแรก เผ่าพันธุ์กิลด์บนดาวเคราะห์อพยพเพรสเตอร์อาศัยอยู่บนเมืองลอยฟ้าในแกรนด์สตรีม แทบตัดขาดจากมนุษย์ พวกมนุษย์ทุกคนรู้ว่ากิลด์เป็นผู้ควบคุมกฎบนดาวดวงนี้ แต่มีมนุษย์น้อยคนนักที่จะรู้ว่ากิลด์มีรูปร่างหน้าตาเป็นอย่างไร แสดงให้เห็นในฉากที่เคลาส์ที่ได้พบดีโอครั้งแรก ตระหนักว่าดีโอเป็นกิลด์และตกใจมาก แต่ใน ลาสต์ เอ็กไซล์, แฟม ปีกสีเงิน เผ่าพันธุ์กิลด์บนโลกอาศัยอยู่ร่วมกับมนุษย์ ไม่ได้แบ่งแยกอย่างเด็ดขาดเป็นเอกเทศเหมือนในภาคแรก โดยเหล่าสมาชิกราชวงศ์ซึ่งปกครองประเทศต่างๆ ล้วนเป็นเผ่าพันธุ์กิลด์ และยังเผยรายละเอียดเพิ่มเติมว่า กิลด์ชนชั้นทาสเกิดจากการโคลน
รายชื่อตัวละครที่เป็นเผ่าพันธุ์กิลด์ในภาคแรก หญิงสาวชาวกิลด์วัย 24 ปี ผู้เป็นมาเอสโตรหรือผู้นำสูงสุดของกิลด์ และเป็นพี่สาวของดีโอ เธอเป็นหญิงสาวที่โหดเหี้ยม เลือดเย็นและไร้หัวใจ เดลฟีเน่มีแนวคิดว่ากิลด์เป็นเผ่าพันธุ์ที่สูงส่งกว่ามนุษย์ เธอมีเป้าหมายที่จะควบคุมเอ็กไซล์เพื่อที่จะได้ครอบครองเพรสเตอร์อย่างสมบูรณ์ ในตอนท้ายเรื่องเธอแสดงความปรารถนาในตัวดีโอผู้เป็นน้องชายของตนเองออกมาอย่างชัดเจน เดลฟิเน่พยายามทำให้ดีโอเป็นกิลด์ที่โหดเหี้ยมและเลือดเย็นเหมือนเธอ เธอกดดันและบีบคั้นดีโอจนเสียสติ
เด็กหนุ่มชาวกิลด์ วัย 16 ปี นักบินรบและน้องชายของมาเอสโตร เดลฟีเน่ เอราเคลีย ผู้นำสูงสุดของกิลด์ สมาชิกตระกูลเอราเคลีย 1 ใน 4 ตระกูลหลัก ซึ่งถือเป็นชนชั้นปกครองของกิลด์ ผู้คนต่างมองว่าวันหนึ่งเขาจะขึ้นเป็นผู้ปกครองกิลด์ เขาเป็นอัจฉริยะที่ทำตัวเหมือนเด็ก เป็นคนขี้เล่นและไม่กลัวสิ่งใด ทำเหมือนทุกอย่างเป็นเกม ดีโอยกย่องทักษะการบินของเคลาส์ และเรียกเคลาส์ว่า “อิมเมลมาน” ตามท่าบินอันเป็นเอกลักษณ์ของเคลาส์ บุคลิกที่แปลกประหลาดของดีโอเกิดจากสังคมที่แปลกแยกของกิลด์และความกลัวที่มีต่อเดลฟิเน่
ดีโอเล่นหมากรุกอย่างเบื่อหน่ายกับลูซิโอล่าระหว่างที่ยานรบของกิลด์บุกโจมตีซิลวาน่าเพื่อจับตัวอัลวิส แต่ทักษะการบินของเคลาส์ทำให้ดีโอสนใจและเข้าร่วมการต่อสู้ด้วย ดีโอมีโอกาสจะยิงแวนชิพของเคลาส์ให้ร่วงได้ถึง 2 ครั้ง แต่เขาก็ไม่ได้ทำ เคลาส์ที่มองออกว่านักบินของยานรบลำนั้นกำลังล้อเล่นกับเขาโกรธมาก เคลาส์พยายามยิงยานของดีโอแต่พลาดทั้งหมด ดีโอที่เห็นเคลาส์เอาจริงตัดสินใจจะเลิกเล่น เขาปลดล็อกไกปืนและกำลังจะยิงแวนชิพของเคลาส์เมื่อสัญญาณว่าเชื้อเพลิงกำลังจะหมดดังขึ้น กองบินของกิลด์ทั้งหมดจึงต้องล่าถอยไป
หลังจากการแข่งขันแวนชิพที่ถ้ำฮอไรซอน ดีโอขึ้นมาบนซิลว่าน่าและยอมให้จับเป็นเชลยเพื่อหนีจากเดลฟิเน่ แม้ว่าในตอนแรกดีโอจะไม่เป็นที่ต้องการบนซิลวาน่า แต่ปฏิสัมพันธ์ที่ดีโอมีกับเคลาส์และอัลวิสทำให้ลูกเรือซิลวาน่าเชื่อใจและยอมรับดีโอเป็นส่วนหนึ่งของพวกเขา ในงานฉลองวันคล้ายวันเกิดปีที่ 17 ของดีโอซึ่งจัดโดยอัลวิส ทั้งเคลาส์ ลาวี่ และเหล่าลูกเรือของซิลวาน่า ร่วมกันร้องเพลงสุขสันต์วันเกิดให้กับดีโอ ทำให้เขาซาบซึ้งใจมาก แต่ในคืนนั้นเองดีโอก็ถูกจับตัวกลับไปยังเผ่ากิลด์และถูกล้างสมองเพื่อเตรียมเข้าพิธีศักดิ์สิทธิ์ ซึ่งเด็กชาวกิลด์ที่อายุครบ 17 ปี จะต้องเข้าร่วม โดยผู้ที่ผ่านพิธีแล้วจะถือเป็นผู้ใหญ่
ดีโอถูกบีบคั้นจนเสียติ เขาเข้าร่วมพิธีซึ่งเป็นการต่อสู้ด้วยมีดระหว่างเด็กที่เข้าพิธีจนกว่าจะเหลือผู้รอดชีวิตเพียงคนเดียว เพื่อแสดงความภักดีต่อมาเอสโตรเดลฟิเน่ และเลือกผู้ที่จะขึ้นเป็นมาเอสโตรคนต่อไป ระหว่างพิธีดีโอแสดงทักษะการต่อสู้ขั้นสูงออกมาและฆ่าเด็กคนอื่นอย่างเลือดเย็น ดีโอที่เป็นผู้ชนะการต่อสู้เปรอะเปื้อนไปด้วยเลือดทั้งตัวและยิ้มอย่างวิปลาส เคลาส์ที่เห็นดีโอเป็นแบบนั้นถึงกลับทรุดลงร้องไห้ ลูซิโอล่าช่วยให้เคลาส์พาอัลวิสและดีโอหนีออกจากเผ่ากิลด์ เคลาส์ฝากดีโอไว้ที่คฤหาสน์ของเมดเธนที่ถูกดัดแปลงเป็นโรงพยาบาล แต่ดีโอหนีออกมา เขาขับแวนชิพตามเคลาส์ไปยังแกรนด์สตรีมทั้งที่ยังคงเสียสติและตกจากแวนชิพหายสาบสูญไป
ชื่อ "ดีโอ" เป็นภาษาอิตาเลียน แปลว่า พระเจ้า
เด็กหนุ่มชาวกิลด์ วัย 17 ปี ทาสรับใช้ องครักษ์ ต้นหน และเพื่อนตั้งแต่เด็กเพียงคนเดียวของดีโอ มีบุคลิกเงียบขรึม เขาเป็นทาสรับใช้ที่ซื่อสัตย์และติดตามดีโอไปทุกที่ โดยเดลฟิเน่มอบลุชชิโอล่าให้เป็น "ของขวัญ" แก่ดีโอตั้งแต่เขายังเด็ก แต่ดีโอกลับเห็นเขาเป็นเพื่อน ทำให้ลุชชิโอล่าซึ่งตระหนักว่าตนเป็นเพียงทาสรับใช้ที่มีฐานะต่ำต้อยรู้สึกซาบซึ้งใจมาก หลังจากดีโอถูกบังคับให้เข้าพิธีสู่ความเป็นผู้ใหญ่แล้วอยู่ในสภาพเสียสติ ลุชชิโอล่ายอมขัดคำสั่งเดลฟิเน่ช่วยให้เคลาส์และอัลวิสพาดีโอหนีออกจากเผ่ากิลด์ แม้ต้องฆ่าพี่ชายของตนเอง ส่วนตนเองยอมรับโทษตายจากเดลฟีเน่เพื่อแลกกับอิสรภาพของดีโอ
ชื่อ "ลุชชิโอล่า" เป็นภาษาอิตาเลียน แปลว่า หิ่งห้อย
โจรน่านฟ้า
ตัวละครที่สังกัดสมาคมโจรน่านฟ้ามาตั้งแต่ต้น ตัวเอกของภาคที่สอง สาวน้อยโจรน่านฟ้าอายุ 15 ปี ผู้อาศัยอยู่ในท่าเทียบเรือเสียดฟ้า คาร์ทัฟฟาร์ เธอใช้แวนชิพที่ชื่อว่าเวสปา ออกล่าเรือบิน และต่อสู้กลางอากาศกับเพื่อนฝูงแล้วนำมาขาย เพื่อเลี้ยงชีพ เธอมีความสามารถชั้นเซียนในการขับแวนชิพ แต่ยังอ่อนประสบการณ์ หลังจากศึกที่อะเดสบุกทูแรน เธอได้ช่วยให้มิเลียหนีมาได้ หลังจากนั้นจึงกลายเป็นเพื่อนกับมิเลียในที่สุด
เพื่อนสนิทที่โตมาด้วยกันและต้นหนของแฟม อายุ 15 ปี มีนิสัยเรียบร้อย เป็นลูกสาวคนโตของครอบครัวคอเลตต์
หัวหน้าของโจรน่านฟ้าแห่งคาร์ทัพฟาร์ เป็นพ่อของจิเซลล์ และเป็นอดีตแชมป์มหกรรม แกรนด์ เรช
ภรรยาของอะทามรา และเป็นแม่ของจิเซลล์ มีฝีมือในการทำอาหารมาก
ลูกอีกสามคนของอะทาโมรา และเทเรซา เป็นน้องของจิเซลล์
นักบินแวนชิพของโจรน่านฟ้า
ต้นหนของฟริทซ์
นักบินแวนชิพผู้มีทักษะการบินในระดับสูง อายุ 18 ปี มีนิสัยร่าเริง ขี้เล่นและรักการบิน โดยจู่ๆเขาก็ปรากฏตัวที่ คาร์ทัฟฟาร์ แต่ไม่มีใครที่นั่นรู้ประวัติและที่มาของเขาเลย
เรือซิลเวียส
เรือรบลอยฟ้าปริศนาที่เป็นที่เกรงขาม มีฉายาว่ายมทูต สมาชิกหลักของซิลเวียส ได้แก่
กัปตันของเรือซิลเวียส เธอมีบุคลิกเงียบขรึม จนบางครั้งดูเหมือนเป็นคนเย็นชา เป็นตัวละครที่มีมาตั้งแต่ภาคแรก
ฝ่ายสดับฟังของเรือซิลเวียส
สมาพันธรัฐอะเดส
ตัวละตรที่สังกัดกองทัพและสมาพันธรัฐอะเดสตั้งแต่ต้น ออกัสตาองค์ก่อนแห่งสมาพันรัฐอะเดส ทรงมีปณิธานที่จะทำให้โลกเป็นโลกที่สงบสุข ปราศจากสงคราม แต่เนื่องจากได้ถูกลอบปลงพระชนม์ในมหกรรมแกรนด์เรช ทำให้ความสงบสุขของโลกสิ้นสุดลง
นายกรัฐมนตรีชาวกิลด์แห่งสมาพันธรัฐอะเดส บัญชาการเรือธงแห่งสมาพันธ์นามว่า อิมเพทัส อดีตเคยเป็นองค์รักษ์ในออกัสตาฟารานาซ มีชื่อเรียกว่าลูเคีย เนื่องจากออกัสตาฟารานาซถูกปลงพระชนม์ ทำให้ลุสคิเนียสานต่อปณิธานของออกัสตาฟารานาซ โดยการขึ้นเป็นนายกรัฐมนตรีของอะเดส ด้วยการที่คิดถึงแต่เรื่องของชาติ ทำให้เป็นที่เชื่อฟังของเหล่านายพล แต่นโยบายและวิสัยทัศน์ของลุสคิเนียนั้นเองยิ่งทำให้โลกวุ่นวาย
ชาวกิลด์ผู้เป็นเสนาธิการแห่งสมาพันธรัฐอะเดส อดีตเคยเป็นองค์รักษ์ในออกัสตาฟารานาซ อาเลาดายังเป็นผู้บัญชาการหน่วยราชการลับซึ่งขึ้นตรงต่อนายกรัฐมนตรี ซึ่งสมาชิกหน่วยล้วนเป็นชาวกิลด์ รับหน้าที่เรื่องการลักพาตัวและลอบสังหาร
จอมพลชาดรี เป็นผู้บัญชาการกองเรือที่ 1 กองทัพสมาพันรัฐอะเดส มีเล่ห์เหลี่ยมและกลยุทธ์ในการรบมาก บัญชาการเรือธงที่หนึ่งนามว้่ แอนซ่าร์ ซึ่งภายหลังถูกองค์หญิงมิเลียแย่งไป แม้จะอยู่ฝ่ายลุสคิเนีย แต่ชาตรีก็เชื่อฟังและเคารพคำสั่งของออกัสตา
นายพลโอรัง ผู้บัญชาการกองเรือที่ 3 กองทัพสมาพันรัฐอะเดส เป็นเพื่อนตั้งแต่วัยเด็กของโซรัส บัญชาการเรือธงที่สามนามว่า แอดมิราริ หรืออีกชื่อ คือ จากันนาธ กองเรือที่ 3 ได้ชื่อในด้านการบุกทะลวงและการป้องกัน โอรังถือเป็นนายพลที่ภักดีต่อออกัสตาอย่างสูงสุด ในขณะทำศึกที่โบเรียสระหว่างกองเรืออะเดสที่ 2, 3 กับฝ่ายพันธมิตรโดยกองเรือที่ 5 ด้วยอุดมการณ์โอรังตัดสินใจทรยศกองเรือที่ 2 ที่โจมตีใส่เรือธงที่ห้า อไนติส ที่ออกัสตาซาร่าประทับอยู่ และไปเข้ากับฝ่ายพันธมิตร
นายพลโซรัส ผู้บัญชาการกองเรือที่ 4 กองทัพสมาพันรัฐอะเดส เป็นเพื่อนของโอรัง บัญชาการเรือธงที่สี่นามว่า เซพานาติ กองเรือที่ 4 ได้ชื่อในเรื่องของความเร็วไม่เป็นรองใคร โซรัสเป็นนายพลที่เชื่อถือและภัคดีในตัวลุสคิเนียอย่างยิ่งมากกว่าใคร ในศึกที่โบเรียสถูกโอรังหักหลัง ทำให้กองเรือตกลงไปในเหว แต่กองเรือของเราก็ปรากฏตัวอีกครั้ง ในศึกบุกยึกแกรนด์ เอ็กไซล์
อาณาจักรทูแรน
ตัวละครที่สังกัดอาณาจักรทูแรน กษัตริย์แห่งทูแรน เนื่องจากประชวรจึงต้องให้ลิเลียน่าบริหารราชการแทน เป็นพ่อของลิเลียน่าและมิเลีย ตอนอะเดสบุกทูแรนได้ไหว้วานให้แฟมและจิเซลล์พามิเลียหนีไป ก่อนจะถูกเอ็กไซล์ของทูแรนโจมตีไปพร้อมกับเมืองหลวงพินาศ
องค์หญิงชาวกิลด์วัย 19 ปี แห่งทูแรน ว่าราชการแทนกษัตริย์ที่ล้มป่วย มีการตัดสินใจเด็ดเดี่ยว กล้าได้กล้าเสีย เนื่องจากมีพลังในการเรียกเอ็กไซล์ของทูแรนจึงถูกลุสคิเนียพาตัวไป เป็นคนที่เรียกเอ็กไซล์มาโจมตีป้อมปราการของกลาเคียสอย่างราบคาบ
องค์หญิงชาวกิลด์ วัย 15 ปี แห่งทูแรน หลังจากที่องค์หญิงลิเลียน่าถูกลุสคิเนียพาตัวไป และเมืองหลวงทูแรนถูกทำลาย เธอจึงต้องเป็นผู้นำของรัฐบาลพลัดถิ่นแห่งทูแรน ที่ได้การสนับสนุนจากเรือซิสเวียส
ผู้ติดตามขององค์หญิงมิเลีย แม้จะยังเด็กแต่ก็พร้อมติดตามมิเลียไปทุกที่
กลาเคียส
ราชื่อตัวละครที่สังกัดกองทัพกลาเคียสมาตั้งแต่ต้น หัวหน่าหน่วย วิง วิซส์ กองยานรบป้องกันแห่งกลาเคียส เดียนรู้จักกับพวกของแฟมในศึกอะเดส-ซิลเวียสที่ชายแดนกลาเคียส และช่วยชีวิตแฟมไว้จากการหนีจากกองทัพอะเดส มีลักษณะนิสัยเงียบ เนื่องจากพูดได้เฉพาะภาษากลาเคียส จึงไม่ชอบสุงสิงกับคนอื่น เธอมีความแค้นอย่างมากต่อผู้ที่ทำลายชาติของเธอ โดยเฉพาะองค์หญิงลิเลียน่า และกองเรือที่ 3 แห่งอะเดส ในวันประกาศสงบศึกระหว่างฝ่ายพันธมิตรและฝ่ายลุสคิเนีย เธอพยายามลอบสังหารลุสคิเนีย แต่ลิเสียน่าเอาตัวมาบังไว้จึงเสียชีวิตแทน ทำให้การสงบศึกจบลง
ต้นหนของเดียน
สมาชิกหน่วยกองยานรบป้องกันแห่งกลาเคียส รหัส 03 พริมูล่าและแม็กโนเลียเคยถูกแฟมช่วยไว้ในศึกชายแดนกลาเกียส ที่แม็กโนเลียหมดสติไประหว่างการขับยานในการรบ
ต้นหนของพริมูล่า เธอสามารถพูดภาษากลางได้ ด้วยเหตุนี้เองจึงชอบปะทะคารมกับแฟม และเป็นล่ามให้กับเดียน
สหอาณาจักรแห่งอนาโทเรย์-ดิสซิส
จักรพรรดินีแห่งอนาโทเรย์-ดิสซิส บัญชาการเรือรบซิลวาน่า นำกองทัพอนาโทเรย์-ดิสซิสมาสนับสนุนในการบุกแกรนด์ เอ็กไซล์ เป็นตัวละครที่มีมาตั้งแต่ภาคแรก
ผู้บัญชาการทหารสูงสุด หน่วยรบแนวหน้า และผู้บัญชาการกองเรือเออร์บานัส แห่งอนาโทเรย์-ดิสซิส เขาเป็นคนที่กลับไปขอกำลังเสริมจาก อนาโทเรย์-ดิสซิส เพื่อสนับสนุนฝ่ายพันธมิตร เป็นตัวละครที่มีมาตั้งแต่ภาคแรก
เจ้าหญิงซีตาแห่งบูร์บง-ปาร์มา
ซีตาแห่งบูร์บง-ปาร์มา (ซีตา มารีอา เดลเล กราซี อาเดลกอนดา มิคาเอลา ราฟาเอลลา กาเบรียลลา จูเซปปินา อันโตเนีย หลุยซา แอ็กเนเซ; 9 พฤษภาคม ค.ศ. 1892 – 14 มีนาคม ค.ศ. 1989) เป็นพระมเหสีในจักรพรรดิคาร์ล ซึ่งเป็นพระมหากษัตริย์พระองค์สุดท้ายของจักรวรรดิออสเตรีย-ฮังการี ดังนั้นพระองค์จึงดำรงพระอิสริยยศเป็นจักรพรรดินีแห่งออสเตรียและสมเด็จพระราชินีแห่งฮังการีพระองค์สุดท้ายเช่นเดียวกัน นอกจากนี้พระองค์ยังทรงได้รับการประกาศให้เป็นผู้รับใช้พระเป็นเจ้าโดยสมเด็จพระสันตะปาปาเบเนดิกต์ที่ 16 อีกด้วย
รายชื่อตัวละครในลาสต์ เอ็กไซล์
สหอาณาจักรแห่งอนาโทเรย์-ดิสซิส
ผู้ช่วยผู้บัญชาการทหารสูงสุด และรองผู้บัญชาการกองเรือเออร์บานัส แห่งอนาโทเรย์-ดิสซิส เป็นตัวละครที่มีมาตั้งแต่ภาคแรก
เจ้าหญิงซีตาแห่งบูร์บง-ปาร์มา
พระองค์เป็นพระธิดาพระองค์ที่สิบเจ็ดในโรแบร์โตที่ 1 ดยุกแห่งปาร์มา และภริยาองค์ที่สอง อิงฟังตามารีอา อันตอนียูแห่งโปรตุเกส พระองค์ทรงอภิเษกสมรสกับอาร์ชดยุกคาร์ลแห่งออสเตรียใน ค.ศ. 1911 โดยใน ค.ศ. 1914 อาร์ชดยุกคาร์ลทรงได้รับการสถาปนาเป็นทายาทโดยสันนิษฐานของจักรพรรดิฟรันทซ์ โยเซ็ฟที่ 1 แห่งออสเตรีย ซึ่งเกิดขึ้นภายหลังเหตุการณ์ลอบปลงพระชนม์พระมาตุลาของพระองค์ อาร์ชดยุกฟรันทซ์ แฟร์ดีนันท์แห่งออสเตรีย และทรงขึ้นครองราชสมบัติใน ค.ศ. 1916 ภายหลังการเสด็จสวรรคตของจักรพรรดิฟรันทซ์ โยเซ็ฟที่ 1